
Unaquaeque  corporis  humani  pars,  rOOrbo  impii» 


cita  nequaquam  est  pariter  lethalis.  Plurimis  enim 
membris  captus  sit  homo  sine  vitae  discrimine. 
Sed  organa  sunt  a  quibus  vita  praecipue  pendet, 
si  morbo  afficiuntur,  multum  periculi  adest.  In¬ 
ter  haec  cerebrum  principem  jure  sibi  attentionem 
vindicat ;  si  hoc  enim  munere  male  perfungatur, 
universae  corporis  functiones  injuriae  participes 
evadunt.  Quinetiam  almus  rerum  parens  capiti 
dedit,  ut  in  illo  siti  sint  animus,  omnesque  sensus, 

quibus  “  rerum  cognoscimus  causas/’  ac  caeteris 

praestamus  animalibus.  Prae  omnibus  igitur  ne¬ 
cessarium  est,  quo  mens  et  corpus  valeant,  cere¬ 
brum  sua  munera  rite  perficere,  his  enim  male 
affectis,  vires  utriusque  dilabuntur,  et  haud  raro 
mors  pedem  subito  corripit.  Inter  vitia  hujus 
organi,  locum  primum  rite  tenet  apoplexia,  quae 
eos  saepissime  adoritur,  qui  naturae  convenienter 
haud  vivunt,  sed  mensae  luxuriis,  pravisque  mori¬ 
bus,  ac  liquoribus  inebriantibus  immodice  gaudent. 
CuLLENus  eximius,  qui  omnibus  nosologicis  ante¬ 
cellit,  hunc  morbum  in  classe  neurosium  ordine¬ 
que  comatum  posuit,  et  in  his  verbis  definivit ; 

Motus  voluntarii  fere  omnes  imminuti,  cum 
sopore  plus  minus  profundo,  superstite  motu  cor¬ 
dis  et  arteriarum.”  Porro  in  species  complures, 
quarum  princeps.  Apoplexia  Sanguinea,  cum 
signis  plethorae  universalis,  et  praecipue  capitis,” 
comitata^,  divisit.  De  hac,  praetermissis  aliis, 
mihi  summos  medicinae  honores  ab  hac  Alma 
Academia  ambienti,  nulla  autem  spe  vana  adduc¬ 
to  aliquid  novi  proferendi,  in  animo  est  pauca 
dicere. 

I)E  MORBI  HISTORIA. 

/ 

Indicia  morbum  quem  prosequimur  designan¬ 
tia,  in  ea,  quae  impetum  antecedunt,  vel  ejus 
adventum  praesagiunt ;  et  quae  in  paroxysmo  ad¬ 
sunt,  apte  dividi  possunt.  Animum,  ad  signa 
impetum  indicantia  maximi  momenti  erit,  arcte 
attendere,  si  reputamus,  quam  multum,  ad  mor¬ 
bum  praecavendum,  sed  quam  parvum,  praesenti 
paroxysmo,  ad  eum  tollendum,  saepe  fieri  possit. 
Aliquando  quidem  hic  morbus  aegrum,  nullis 
praegressis  signis,  subito  adoritur.  Multo  tamen 
frequentius  quaedam  notae  paroxysmum  insequi- 
turum  praesagiunt,  et  saepe  hebdomadas,  menses, 
vel  nonnunquam  etiam  annos  ante  primum  im¬ 
petum  perstant.  Aeger  enim  haud  raro  crebris 
ac  gravibus  capitis  doloribus  vexatur,  quos  ille 
nunc  ad  unam,  nunc  ad  alteram  partem  praecipue 
refert.  Vertigo  aliquando  sola,  saepius  autem 
cum  cephalalgia  occurrit.  Has  notas,  frequens 
ac  molestus  aurium  tinnitus,  aliaeque  auditus 
depravationes  excipiunt,  ita  ut  aeger,  varios  aeris 
tremores  audiat,  adstantibus  haud  percipiendos^ 
Surditas  quoque  fugax,  nec  non  visus  imminutus, 

et  strabismus,  aut  visus  duplex,  hominem  huia 
morbo  valde  proclivem  haud  raro  afficiunt.  Non-> 
nunquam  vero  hic  sensus  adeo  est  depravatus,  utt 
ante  oculos  muscae  quasi  volitent,  et  lucis  scin¬ 
tillae  fulgeant.  Doctor  Gregory  “  praeterea  im 
eximiis  suis  praelectionibus”  casus,  quosdam  nar-’- 
rat,  pulchreque  » depingit,  quorum  in  uno,  aegerr 
statim  ante  impetum  spectrum  vidit ;  in  alteroj, 
infelix  auram  epilepticam  antecedere  paroxysmumi 
observavit;  et  denique  in  tertio,  omnia  aegri  ante? l 
oculos  quasi  cum  serpentibus  >visa  sunt  obducii.i 
In  plerisque  inflammantur  oculi  ;  facies  plerumqueei 
rubescit ;  et  e  naribus  aut  venis  haemorrhoidali-i 
bus  aliquando  fluit  sanguis,  qui  opem  levem  qui-i 
dem  et  fluxam,  urgentibus  signis  aliquantispeiri 
adfert,  sed  semper  plethoram,  quae  adest,  augeret  i 
tendit. 

Aliquando  vero  primum  signum,  periculumii 
praesto  indicans,  est  imminutus  aut  depravatus!>  i 
sensus,  partes  corporis  quasdam  tantum  afficiens ;; 

vel  paralysis  plus  minus  fortis,  musculos  quosdamj! 

/ 

voluntarios,  veluti.in  brachio,  crure,  vel  extremissi 
digitis,  corripiens.  Nec  raro  quidem  unius  pal-j 
pebrarum  levatoiis  solutionem  videmus,  quam:; 
multum  auget  loci  stipati  calor.  Quin  et  musculii 
linguae  adherentes  aliquando  adeo  afficiuntur,  utt ' 

?!  aegerr 

aeger  non  modo  saepe  titubet,  sed  haud  raro  vo¬ 
cem  edere  vix  queat.  In  aliis  autem  exemplis, 
non  modo  tactus  sed  gustus  etiam  et  olfactus  tam 
depravati  vel  minuti  sunt,  ut  applicatis  propriis 
stimulis,  vel  sensum  naturali  dissimilem  vel  nul¬ 
lum  quidem  edant.  Multum  quoque  variat  me¬ 
moriae  facultas.  Haud  raro  quidem  memoria, 
quae  antea  prompta  et  tenax  fuit,  nunc  valde 
socors  et  obliviosa  evadit,  (quod  in  hoc  morbo 
mirum  in  modum  occurrere  aliquando  observatur) 
aut  omnino  perit.  Unus  scilicet  oblivisci  affines 
aut  familiares,  qui  illi  carissimi  sunt,  nunquam 
non  invenitur ;  alius  nulla  verborum  memoria, 
res  in  mentem  facile  revocat ;  alius  cui  res  pror¬ 
sus  excidunt,  nomina  bene  meminit ;  et  adhuc  est 
alius,  cui  reminiscendi  vis,  ante  accessionem 
prorsus  perdita  est,  sed  in  hac  rediit,  et  in  statu 
convalescente  rursus  abiit."^  Somnolentia  prae¬ 
sertim  post  prandium  ^aud  infrequenter  accidit, 
et  aliquando  in  somnum  altum  aut  stuporem  pro¬ 
fundum  sensim  procedit.  Oscitatio,  mens  vaga, 
et  ad  syncopen  proclivitas  aegrum  nunc  valde 
vexant.  Denique  nausea,  vomitus,  aliaque  dys¬ 
pepsiae  signa  ob  consensum  cerebrum  inter  et 

ventriculum 

^  Audi  Dr.  Gregory  Praelectiones. 

ventriculum  intercedentem,  ut  plurimum  statimi 
ante  impetum  superveniunt,  et  aeger  plus  minus5 
sensu  ac  motu  privatus,  haud  longe  post  humii 
decidit. 

Oportet  autem  scire,  signa  jam  nunc  recensita,, 
haud  semper  evenire,  vel  saltem  in  omnibus  ex-- 
emplis  non  tam  certe  notari,  ut  periculum,  donec:  i 
impetus  fortasse  lethalis  evasurus  supervenerit,, 
suspicari  liceat.  Frequentissime  tamen  quaedami 
ex  his,  aut  singula  aut  conjuncta,  paroxysmumi 
adventare  satis  manifeste  denotant,  et  occasionem  i  * 
quoque  idoneam  praebent,  his  utendi  auxiliis,,  | 
quae,  vi  majori,  praecavendi,  quam  sanandi  mor-- 1 
bum  medicos  peritissimos  subinde  fallentem,  satis ; 
perspicue  pollent. 

Haec  indicia  jam  diutius  aut  brevius  perseve¬ 
rata,  nunc  subito  in  pejus  irruunt.  Namque  *  i 
aeger  in  oratione  valde  titubat,  balbutit,  ac  am- 
bulando  vacillat,  oculique  caligant,  et  si  sedem 
prius  tenet,  lente  dilabitur,  sin  aliter,  in  soporem 
plus  minus  profundum  haud  raro  adeo  perfectum,  i 
ut  ne  conatibus  quidem  ullis,  vel  stimulis  admotis 
expergefieri  queat,  subito  corruit.  Nunquam 
sane  aliquid  sensus  ac  motus  non  retinet,  utpote 
qui  adstantium  dicta  aut  facta  bene  audit  et 
intelligit ;  questionibus  quoque  respondere,  et 

quosdam 

quosdam  articulos  movere,  saepe  valet.  Motus 
voluntarius  plerumque  in  uno  quam  in  altero  cor¬ 
poris  latere  magis  minuitur,  et  aliquando  in  qui¬ 
busdam  casibus  quidem  raris  musculi  unius  late¬ 
ris  ex  toto  resolvuntur,  alterius  convelluntur. 
Nonnunquam  quoque  motus  in  uno  corporis 
latere  omnino  deletur,  dum  in  altero  sentiendi 
vis  fere  prorsus  aboletur.  In  plerisque  hujus¬ 
modi  exemplis,  facies  ad  colorem  rubrum  aut  li¬ 
vidum,  perinde  ac  sanguis  Jn  arteriis  aut  venis 
congeratur,  fere  semper  spectat,  aliquando  qui¬ 
dem  pallida  est  et  cadaverosa.  Saepe  quoque 
impetus  sanguinis  caput  versus  tam  immanis  est, 
ut  arteriae  temporales  ac  caroticae  procul,  fortiter 
micantes,  percipi  possint.  Palpebrae  plerumque 
semiapertae  sunt,  dum  oculus  ipse  fere  vitreus, 
haud  raro  quidem  inflammatus  apparet.  Iris 
fere  semper,  praesertim  finem  morbi  versus  le- 
thalem,  valde  dilatatur,  aliquando  vero  praeter 
solitum  contrahitur,  nec  lucis  stimulo  utcunque 
vividae  unquam  paret.  Deglutitio  mature  nun¬ 
quam  non  difficilis  evadit,  aut  fieri  quidem  ne¬ 
quit,  et  saliva  aliquando  ex  ore,  quod  aliis  in 
casibus  perarescit,  copiose  spumat.  Siquando 
extruditur  lingua,  quod  rarius  quidem  fieri  possit, 
ad  latus  paralysi  maxime  affectum  fere  semper 

spectat. 

spectat.  Pulsus  varius  est,  primo  fere  tardus, 
plenus,  durusque ;  postea  vero  frequens,  debilis, 
nunquam  non  irregularis  aut  intermittens,  et 
denique  variare  videtur  prout  cerebrum  a  pres¬ 
sura  laboret.  Quin  et  tarda  ac  laboriosa  est  re¬ 
spiratio,  aliquando  suspiriis  altis  interrupta;  et 
nonnunquam  sed  minime  semper  cum  stertore 
perficitur.  Quamvis  aeger  nunc  haud  loqui 
potest,  tamen  dum  manet  motus,  ejus  manum 
ad  caput,  ubi  dolet,  subinde  applicat.  Alvus 
fere  semper  pertinaciter  adstricta  est,  aliquando 
vero  etsi  rarissime.  Diarrhoea  sponte  accidit, 
et  sphincteres  fere  omnes,  adstanti  morte,  resoluti 
fiunt.  Urina  quoque  ut  plurimum  retenta  est,  aut 
stillicidium  fere  constans,  cum  magno  aegri  incom¬ 
modo,  contingit.  Cutis  initio  aliquando  arida 
ac  calida  est,  postea  vero  sudor  profusus,  frigidus, 
glutinosus,  saepe  erumjpit,  mortemque  haud  rara 
praedicit.  Sanguis  quoque  emissus,  ctim  coiit 
tunicam  coreaceam  ostendit.  Membra  nunc  om¬ 
nia  resolvuntur,  et  quo  posita  sunt,  eo  jacent ; 
extrema  frigescunt;  interdum  autem  tremores  et 
convulsiones  morbo  finem  imponunt. 

Exitus  quidem  tam  infelix  et  semper  metuendus, 
praecipue  homine  ad  apoplexiam  valde  proclivi, 
a  primo  impetu,  die  tertio,  plerumque  ante  sep¬ 
timum. 

timum,  haud  infrequenter  accidit.  Viri  quoque 
ob  pravos  mores,  magis  quam  foeminae,  huic 
morbo  obnoxii  sunt.  Qui  tamen  impetum  pri¬ 
mum  effugerunt,  fere  semper  tarde  convalescunt, 
et  ad  plenam  salutem  vix  unquam  iterum  redeunt. 
Namque  animus  imbecillis,  ad  fatuitatem  fere 
appropinquans,  imminuti  sensus  ac  motus  volun¬ 
tarii,  inde  ab  illo  tempore  haud  raro  perstant. 
Partes  quoque  praecipue  paralyticae  aut  tumes¬ 
cunt,  aut  gradatim  marcescunt,  et  aeger  infelicem 
aetatem  degit,  donec  tertio  quartove  morbi  im¬ 
petu,  mors  vitae  miserandae  eum  eripit. 

DE  CAUSIS  PRAEDISPONENTIBUS. 

Inter  causas,  quae  homines  huic  morbo  ob¬ 
noxios  reddunt,  structura  cerebri  vasorumque  su¬ 
orum  jure  recensetur.  Haec  massa  est  mollis,  os¬ 
sibus  et  tribus  membranis  arcte  circumdata,  ut 
nulla  vis  sanguinis  propellendi  per  ejus  substan¬ 
tiam  adsit,  nisi  illa  a  tergo.  Arteriae  quoque, 
quae  sanguinem  per  cerebrum  vehunt,  tenuiores 
sunt  quam  in  ulla  corporis  parte,  ideoque  ad 
rupturam  procliviores  evadunt,  venae  ac  sinus  in 

B  more 

more  tortuoso  currunt,  et  valvulis  etiam  carent ; 
quae  omnia  tardo  circuitui  maxime  favent,  et  ad 
congestionem  sanguinis  scilicet  in  cerebro  indu¬ 
cendam,  nonnihil  quidem  conferunt.»  .i 

Quinetiam  senes,  prae  illis  aetate  florentibusi 
ad  apoplexiam  propensionem  habent.  In^j  juven-^ 
tute  enim  experimentis  ingeniosis  probatum  est, 
venas  quam  arterias  majore  vi  pollere,  et  plus  ; 
sanguinis  in  his  quam  in  illis  contineri.  tHqc  * : 
manifestum  est,  ex  pulcherrimo  florido  colore,  ,  | 
qui  in  facie  et  toto  corpore,  hac  aetate,  semper 
apparet.  Sed  contrarium  est  in  senectute.  In  > 
hac,  enim,  tunicae  arteriarum  quam  venarum, 
ratione  inversa,  densiores  ac  firmiores  evadunt, ,  , 
ideoque  in  has  quam  in  illas  plus  sanguinis  pro-  | 
pellunt.  Inde  in  senibus  pallor  faciei,  venae  vari¬ 
cosae,  ac  haemorrhagiae  per  venas  tam  saepe* 
occurrunt.  Praeterea  in  corpore  senili  plurimae 
arteriae  in  cutem  delentur,  quo  fit,  ut  sanguis  i 
majore  in  copia  ad  partes  internas  transmittatur. 
His  omnibus  i  rite  perpensis,  nihil  dubii  superest,  | 
quin  senectus,  homines  ad  hunc  morbum  prodi-- 
viores,  reddat.  ^ 

.  Apoplexia  plerumque  est  haereditarea,  et  horni-* 
nes  temperamento  sanguineo  imbutos,  interdum  i 
ad  aetatem  annorum  viginti  aut  triginta  usque^ 

adoritur;; 

adoritur ;  sed  raro  quidem,  nisi  magna  sit  propen¬ 
sio,  ante  annum  aetatis  quinquagesimum  aut  sep¬ 
tuagesimum  unquam  invadit.  ^ 

Quibus  magnum  est  caput,  iis  morbus  multo 
facilius  accidit ;  nec  ratio  latet.  Quo  amplius 
enim  caput  sit j  eb  copiosiorem  fluere  sanguinem, 
eoque  tardius  redire,  oportet. 

Huc  quoque  spectat  brevis  cervix,  quae  homini¬ 
bus  magno  capite  instructis  tam  saepe  contingit, 
et  illos  quoque  ad  apoplexiam  procliviores  red¬ 
dit.  Caput  enim  cordi  minus  distat,  et  sanguis  ad 
cerebrum,  via  breviore  ascendit,  ibique  impetu 
majore^petit. 

.porro  qui  luxuriose  vivunt,  mensasque  epulis 
instruere  gaudent,  illi  citius  obesitatem  inducunt. 
Haec  saepius  occurrit,  si  modo  vivendi  naturae 
tam  alieno,  defectus  exercitationis  quoque  additur. 
Ex  his  quidem  conjunctis,  adeps  circa  omentum, 
renes,  et  sub  cutem,  magna  in  copia  saepe  depo¬ 
nitur,  et  premendo  in  his  partibus  vasa  sanguinea, 
in  cerebrum  et  pulmones,  quibus  ille  deest,  san¬ 
guinem  fortiter  impellit.  Sed  praeterea  quan¬ 
titas  magna  adipis  in  abdomine  collecta,  non 
modo  diaphragma  sursum  trudit,  quo  respiratio 
fit  difficilis,  et  sanguinis  circuitus  per  pulmones, 
tardus  ;  sed  quoque  aortam  abdominalem  compri¬ 
mit,  ideoque  sanguinem  caput  versus  plus  solito 

propellit. 

propellit,  Hinc  patet,  quomodo  hi  effectus  obe¬ 
sitatis  propensionem  ad  apoplexiam  praebeant. 

Inter  omnes  convenit,  fluxum  ^ sanguinis  sive 
sponte,  sive  arte  inductum,  cum  non  sit  nimius  aut 
saepius  repetatur,  ad  plethoram  tendere;  etquicquid 
solitas  evacuationes  quoque  supprimat,  ad  eandem 
rem  etiam  pertinere.  Hinc  epistaxis,  haemor- 
rbois,  et  menses,  quae  fluere  solent,  sed  nunc 
vel  omnino  sunt  suppressae,  aut  saltem  solito ' 
tempore  baud  fluunt,  eam  conditionem  corporis 
saepe  inducunt,  quae  ad  morbum  jam  dictum 
praedisponit.  Idem  dici  potest  de  ulceribus . 
chronicis,  et  fontinellis  ubi  pus  elici  cessat,  et . 
amputatione  ullius  ar,tus,  obstipatione  fere  per-- 
petua,  nec  non  vita  sedentaria,  quae  omnia  adi 
eundem  finem  conferunt, 

Quinetiam  immodico  usu  liquorum < ardentium,, 
homines  ad  apoplexiam  mirum  in  modum  obnoxii! 
fiunt,  et  in  eam  facillime  quoque  incidunt.  Hil 
enim  liquores  spirituosi  non  tantum  per  totum  i 
corpus  sanguinis  fluxum  valde  augent,  sed  etiam» 
mirabiliter  ad  caput  circuitum  ejus  accelerant,, 
et  vim  insitam,  ob  consensum  ventriculum  inter: 
et  caput  intercedentem,  exhauriendo,  congestionii 
in  vasis  cerebri  maxime  favent. 


fi 

Compressio  in  originem  nervorum,  qua  et  sen¬ 
sus  et  motus  voluntarii  imminuuntur  aut  pene 
delentur,  causa  esse  proxima  omnibus  creditur. 
Capite  enim  patefacto,  turgida  et  haud  raro  rupta, 
vasa  cerebri  sanguinea,  et  effusiones  sanguinis 
aut  seri  in  superficiem,  substantiam,  aut  suos 
ventriculos,  fere  semper  reperiuntur. 


DE  CAUSIS  EXCITANTIBUS. 

Inter  causas,  quae  apoplexiam  excitant,  recen¬ 
seri  possunt  quaecunque  impetum  sanguinis  caput 
versus  augent,  et  ejudem  reditum  e  cerebro  im¬ 
pediunt. 

Illae,  quibus  cor  admodum  micat,  fortasse  sunt 
hujusmodi. 

Exercitatio  corporis  nimia. — Modo  haud  ob¬ 
scuro,  generalem  nempe  accelerando  sanguinis 
Inotum,  ejusdem  praecipue  autem  caput  versus 
copiam,  cursu  quidem  curto  magisque  directo, 
existente  simulque  nulla,  vel  parva  saltem  vi  reni- 
tente,  prae  caeteris  magnam  derivando,  fit  causa 
valide  excitans.  Praeterea,  exercitatione  vio- 
Jenta  respiratio  difficilis  ac  curta  evadit,  qua 


sanguinis 

sanguinis  per  pulmones  circuitus  impeditur,  et, 
ut  supra  dictum  est,  ad  caput  vertitur.  Hoc 
satis  manifestum  est,  faciei  rubore,  oculis  san¬ 
guine  sulfusis,  et  epistaxi,  quae  haud  raro  exinde 
supervenit.  Ita  ex  tali  in  capite  congestione, 
vel  distentio  vel  quidem  ruptura  vasorum,  quae 
sanguinem  per  cerebrum  vehuut,  facile  oriri  po¬ 
test.  ‘ 

Affectus  animi  excitantes. — Horum  praecipui 
sunt  ira,  gaudium,  et  libido.  Hi  quidem  affectus 
corpus  valde  excitant,  et,  cum  fluxum  sanguinis 
ad  caput  incitando,  tum  difficilem  respirationem 
reddendo,  haud  raro  apoplexiae  originem  praebent. 

Quis  non  hominem  ira  motum  vidit,  cum  oculis 
micantibus  et  tota  facie  florida?  Annon  veri¬ 
simile  est,  ut  similes  effectus  partibus  internis 
capitis  illati  sint,  et  ita  effusio  in  cerebro  fieri 
possit. 

Calor  externus, — utcunque  corpori  applicatus, 
et  genus  nervosum  valde  stimulat,  et  actio¬ 
nem  cordis  arteriarumque  plus  justo  excitat,  et 
forsan,  ut  quibusdam  placuit,  fluidas  corporis 
partes  quodammodo  rarefacit.  Ita  conventus,  aut 
conclavia  nimis  calida,  quibus  multi  gaudent, 
subita  tempestatis  mutatio,  balnei  calidi  usus,  et 
hujusmodi  alia,  inter  causas  hunc  morbum  exci¬ 
tantes  merito  enumerentur. 

Ingluvies. 

Ingluvies.— Quicimqiie  plus  justo  edit,  et,  “  ve- 
luti  pecora,  quae  natura  prona,  atque  ventri  obe- 
dientia,”  se  farcit,  et  motum  sanguinis  auget,  et 
ventriculum  distendit,  adeo  ut,  diaphragmate 
sursum  truso,  difficilis  evadat  respiratio.  Haec 
difficultas  spirandi  ita  inducta,  haud  parum  per 
pulmones  impedit  sanguinis  circuitum,  et  ejus 
regressum  etiam  e  capite  ad  cor,  per  venas  minus 
facilem  reddit,  et  hoc  in  modo  morbum  excitat. 
Sed  vix  fieri  potest,  quin  consensus  inter  ventri¬ 
culum  adeo  impletum  et  caput  intercedens,  ad  ex¬ 
citationem  morbi  aliquid  conferat. 

Ebrietas. — Haec  simili  in  modo  ac  supra  dicto 
agere  videtur.  Inebriosi  enim,  inter  colendum 
etiam  Bacchum,  saepissime  hoc  morbo  impliciti 
sunt.  g 

Causae,  quae  Apoplexiam  eXcitant  impediendo 
scilicet  sanguinis  reditum  e  cerebro  sunt  sequen¬ 
tes,  quas  paucis  in  verbis  absolvam. 

Caput  pronum. — Varia  corporis  positio  ad  mor^ 
bum  excitandum  maxime  conducit.  Capite  enim 

deorsum  inclinato,  arteriae  id  versus  sanguinem 

•<* 

celerius  vehunt,  sed  non  tam  facile  venae  eum 
reddunt,  quia  contra  suum  pondus  destinatur  re¬ 
dire. 

Ligaturae  circa  Collum. — Quicquid  arctius  col¬ 
lum 

Ium  circumdat,  liberum  sanguinis  fluxum  e  venis 
jugularibus  sistit,  ideoque  congestionem  ejusdem 
in  vasis  cerebri  infert. 

Multae  aliae  causae, — quae  nervosum  genus  val¬ 
de  stimulant  fluxumque  sanguinis  generalem  prae¬ 
cipue  vero  caput  versus  augent,  aut  ejus  reditum 
libere  ex  eo  ad  cor  impediunt,  hic  quoque  enume¬ 
rarentur.  Hujusmodi  exempla  sunt,  medicamen¬ 
ta  stimulantia,  omnes  praesertim  spiritus  medi¬ 
cati,  tincturaeque  variae,  vis  quoque  electrica, 
excessus  veneris ;  morbi  pulmonis  aut  cordis  ip¬ 
sius,  vapores  aut  fumi  narcotici,  ingens  vis  capiti 
illata,  frigus  quoque  partibus  corporis  inferioribus 
praecipue  applicatum,  et  denique  podagra  utcun¬ 
que  a  pedibus  subito  repulsa.  Haec  omnia  invi¬ 
cem,  ut  fertur,  homine  priusquam  proclivi,  apo¬ 
plexiam  movere  valuerunt. 

Denique  omnia,- — in  quibus  diuturnam  et  plenam 
inspirationem  et  expirationem  exercemus,  veluti 
in  canendo,  instrumentum  musicae  inflando,  tus¬ 
sim,  sternutationem,  vomitum,  nixumque  validum 
ad  alvum  evacuandam  quodammodo  ciendo,  eo¬ 
dem  fere  modo  agunt,  et  apoplexiam  excitare  pos¬ 
sunt.  Has  observationes  esse  veras  multa  exem¬ 
pla  satis  superque  docent. 

De 

DE  DIAGNOSI. 

Hic  morbus  revera  ab  omnibus  aliis,  plerumque 
aspectu  primo,  facile  discernitur  ;  neque  ullis  qui¬ 
dem  morbis,  nisi  epilepsia,  ebrietate,  et  hysteria 
forsan,  aut  syncope,  confundi  potest.  , 
Epilepsia.— In  hoc  morbo  musculi  totius  corporis 
fere  omnes  valide  convellentur ;  vultus  horrifice  de¬ 
torquetur  ;  oculi  fixi  sunt  ac  prominentes  ;  et  aura 
epileptica  interdum  paroxysmum  aliquamdiu  an¬ 
tecedit.  In  Apoplexia  contra,  musculi  fere  om¬ 
nes  ex  toto  resolvuntur,  aut  si  convulsiones  un- 
f  quam  adsint,  unum  corporis  latus  tantum  cor¬ 
ripiunt,  dum  alterum  paralysi  penitus  resolvitur ; 
oculi  fixi  sunt  vix  autem  prominentes,  et  palpa- 
brae  eos  plus  minus  solito  celant. 

Ebrietas. — fluita  cum  Apoplexia  communia  ha¬ 
bet,  adeo  ut  difficilis; aliquando  sit  aliam  alia  dis- 
cernere.  Haud  raro  autem>  odor  liquoris  spiri- 
tuosi  peculiaris ;  historia  aegri ;  pulsus  parvus, 
debilis,  frequens  ;  et  motus  membri,  admoto  sti¬ 
mulo,  ebrietatem  satis  designant.  Dum  e  con¬ 
trario,  sopor  maxime  profundus ;  vultus  ruber  aut 
lividus  ;  impetus  paroxymi  subitus  ;  et  pulsus  ple-' 
nus,  validus,  durus,  Apoplexiam  manifeste  deno¬ 
tant. 

Hysteria.— Sensus  globi  in  abdomine  se  volventis 

E  ,ad 

ad  pharyngem  ascendentis,  ibique  sensum  straim 
gulationis  inducentis ;  sopor  fere  minus  profunduss 
animus  nec  sponte  varius  et  mutabilis,”  aegm 
nunc  flens,  nunc  ridens  ;  et  fluxus  urinae  limpidaa 
haud  infrequenter  copiosus,  hysteriam  ab  apoo 
plexia  satis  superque  distinguunt.  Foeminaa 
praeterea  huic  morbo  solummodo  obnoxiae  sunt.. 

Syncope,  pulsus  vix  aut  ne  vix  quidem  perc?i 
piendus  ;  facies  pallida  ac  cadaverosa ;  oculi  larn 
guidi ;  et  anxietas  circa  praecordia  magna,  syni 
copes  diagnosin  haud  dubie  statuunt. 


DE  MORBO  PRAECAVENDO. 

Hoc  cum  consilio,  causae,  quae  morbum  excitair 
possunt  sedulo  evitandae,  et  quae  proclivitaal 
manifeste  favent,  aeque  sunt  corrigendae.  Qua«e 
dam  ex  his  vero  veluti  corporis  fabrica  et  aegp 
aetas  haud  penes  nos  sita  sunt,  itaque  ne  quiden 
ullo  in  modo  evitari  possunt.  Illa  autem  qm|a 
plethoram  et  obesitatem  gignere  valent,  maxs. 
mam  certe  attentionem  jure  sibi  vindicant  <  ; 
exercitatione,  diaeta  tenui,  purgantium  usu,  et  iiv 
terdum  sed  rarius  quidem  nisi  res  solicite  monen'' 
sanguinis  detractione,  optime  sunt  debellenda. 

Quicunqu  i 

Quicunque  ad  corporis  plenitudinem,  ulla  ra¬ 
tione,  propensitatem  magnam  perspicue  habet, 
exercitationem  modicam,  quotidianam,  et  secun¬ 
dum  suas  vires  adhibere  debet,  ita  ut  neque  cor¬ 
pus  nimis  calescat,  neque  respirationem  vel  san¬ 
guinis  circuitum  plus  justo  acceleret,  sed  tantum, 
sanguinem  citra  sudorem  ad  superficiem  corporis 
placide  promoveat.  Exercitationis,  (enim  inquit 
Celsus,)  finis  esse  debet  sudor,  aut  certe  lassitudo, 
quae  citra  fatigationem  sit.”  Diversa  sunt  exer¬ 
citationis  genera.  Aegrum  tamen  adipe  multum 
gravatum,  et  ambulando  aut  equitando  fere  in¬ 
habilem,  aliqua  gestatione  uti  oportet.  Parciori 
autem  obesitati  equitatio  bene  conveniat,  aliquan¬ 
do  vero  vertiginem,  et  alia  incommoda  vix  impune 
toleranda  quidem  inducit.  Ambulatio  fere  sem- 
per  praeponi  debet,  utpote  quae,  dum  exercitationi 
bene  sufficit,  corpus  simul  lenius  agitat,  et  alia 
equitationis  incommoda  illi  quoque  desunt.  Quin 
et  ars  omnis,  quam  homo  ita  praedispositus,  in¬ 
clinato  capite,  exercere  solet,  ne  morbum  excitet, 
omnino  est  derelinquenda. 

Praeterea  quicquid  cibi  genus,  quod  plethoram 
aut  obesitatem  gignere  valeat,  stabili  animo,  pro¬ 
tinus  est  fugiendum.  Diaeta  igitur  plena,  lauta, 
plus  aequo  condita,  ex  carne  cujuscunque  generis 

praesertim 


20 


BISSERTATIO  MEDICA 


praesertim  confecta;  bntryum ;  conditurae;  e; 
quaecunque  pistoris  dulciarii  opere  composita? 
quia  corpus  nimis  stimulant,  ventriculum  quoqui 
haud  parum  onerant,  plethoramque  brevi  gignunt 
statim  et  prorsus  sunt  deneganda. 

Parcite,  mortales,  dapibus  temerare  nefandis 
Corpora.  Sunt  fruges :  sunt  deducentia  ramos 
Pondere  poma  suo,  tumidaeque  in  vitibus  uvae  ^ 

Sunt  herbae  dulces  :  sunt  quae  mitescere  flamma, 
Molirique  queant.  Nec  vobis  lacteus  humor 
Eripitur,  nec  mella  thymi  redolentia  florem. 

Prodiga  divitias  alimentaque  mitia  tellus 

Suggerit :  atque  epulas  sine  caede  et  sanguine  praebeft?^ 

,  Carne  ferae  sedant  jejunia.  .  .  .......... 

Istiusmodi  cibus  poeta  tam  pulcherrime  lauds  i 
tus,  et  corpus  refrigerat,  et  alvum  quoque  soku 
tam  tenet,  et  plethoram  ac  obesitatem  sempee 
apoplecticis  imprimis  nocivas  optime  praevertiii 
Praeterea  aegrotans  vix  unquam  coenam  sibi  irn 
dulgeret,  quae  parca  saltem  et  levissima  sempee 
foret.  , 

Potui  quoque  illius,  quem  apoplexia  minitatuif 
cura  haud  levis  adhibenda  est.  Omnes  cerevism 
fortiores,  vina  quoque,  quae  corpus  nimis  nutriunt’^ 
calefaciunt,  cerebrum  et  genus  nervosum  taEv 
valide  stimulant  et  plethoram  atque  obesitatem 

gignerr 

gignere  valent,  omnino  sunt  rejicienda.  Idem 
fere  dici  potest  de  liquoribus  spirituosis,  quos, 
hodiernus  pravus  usus,  non  modo  potus  communis 
partem,  sed  medicinam  quidem  pluribus  inepte 
consecravit,  Nihilominus  vero  (inquit  medicus 
eruditus)  plurima  et  pessima  incommoda  nun¬ 
quam  non  habent,  et  merito  omnium  rerum  quas 
hactenus  luxuria  humana  excogitaverit  perni¬ 
ciosissimi  habentur.”  Aegro  igitur  boc  morbo 
laborante  pro  potu  quotidiano,  aqua  pura,  serum 
lactis,  lac  butryi,  aut  cerevisia  tenuis  tantummodo 
usurpanda  sunt.  Quibusdam  autem  senibus  ar¬ 
thriticis,  aliisque,  quorum  vires  malis  moribus 
multum  franguntur,  solitum  stimulum  ventriculo 
subito  et  ex  toto  abstrahere,  nunquam  non  esset 
nocivum.  Ab  hisce  igitur,  diaetam  ac  potum 
sensim  sensimque  ad  proprium  modum  subducere 
licet.  Usus  Necotianae  Tabaci,  nullo  in  modo, 
unquam  permittendus  est. 

Purgantia  ad  corporis  plenitudinem  minuendam, 
atque  proclivitatem  nonnihil  corrigendam,  peru^ 
tilia  sunt.  Quo  cum  consilio,  medii  sales  et  alia 
cathartica  mitiora,  in  fractis  et  repetitis  dosibus 
ita  exhiberi  debent,  ut  alvum  semel  aut  bis  in- 
dies  leniter  subducere  valeant.  Haec  laxantia 
ita  exhibita  non  tantum  secretionem  auctam  effi¬ 
ciunt,  sed  etiam  intestina  ipsa  plene  exinaniunt, 

fluida 

fluida  corporis  circumeuntia  imminuunt,  et  san¬ 
guinem  quoque  e  capite  quodammodo  divertunt. 
In  exemplis  autem  gravioribus,  vel  quibus  alvus 
subductu  est  difficilis,  purgantibus  acrioribus  opus 
est,  ut  alvus  semel  saepiusve  in  dies,  saltem  ple¬ 
nissime  quaque  hebdomeda  moveatur. 

Quum  signa  vero  magis  urgent  aut  subito  et 
multum  ingravescunt,  sanguis,  ad  periculum  jam 
imminens  avertendum,  e  brachio,  aliundeve  ple¬ 
no  rivo,  extemplo  mitti  debet.  Haec  exinanitio 
autem  suis  incommodis  haud  caret,  nam  si  mo¬ 
dica,  et  saepe  repitita  vasa  extrema  quasi  coarc- 
tari  sinit,  excretiones  quoque  diminuit,  et  ple-  • 
thoram  exinde  gignere  tendit.  Rebus  ita  se  ha¬ 
bentibus,  haec  operatio,  nisi  signa  magis  magis-  • 
que  iterum  urgent,  nunquam  sit  repetenda.  Si . 
vero  aliquid  dubii  adhuc  superest,  sanguinem  per  * 
hirudines,  aut  cucurbitulam  cruentam  tempori-  • 
bus  aliundeve  circa  caput  applicatas,  abstrahere  ■ 
oportet ;  quae  raro  quidem  generalis  sanguinis » 
detractionis  incommoda  aegro  afferunt.  ‘ 

ii  i 

Fontinelli  prope  caput,  vasa  nonnihil  deplendo,, 
nunquam  non  prosunt ;  et  epispastica  ibi  loci, , 
irritationem  inducendo  haud  parum  quoque  juvant. . 


DE 

DE  MEDENDI  RATIONE. 

Nunc  nobis  tantummodo  restat,  ut  de  ratione 
tractetur,  qua  paroxysmum  tollere,  et  aegrum  ad 
salutem,  si  fieri  potest,  iterum  restituere  oporteat. 

Sed  priusquam  de  remediis  singulis  tractare 
incipiamus,  praecipere  oportet,  ut  omnia  vesti¬ 
menta,  quae  corpus  aegri  nimis  arcte  circumdant, 
laxata  teneantur,  et  caput  sit  erectum  ;  et  per 
conclave,  quo  cubat,  purus  aer  ac  frigidus  libere 
transeat. 

Sanguinis  detractio,— Haec  est  remedium,  cui 
maxima  fides  jure  reponitur.  Sanguis  revera, 
quam  primum,  pro  signis  urgentibus,  aetate  et 
viribus  aegri,  ad  plenitudinem  corporis  minuen¬ 
dam  copiose  mitti,  et  si  opus  sit,  iterum  iterum- 
que  repeti  debet.  Imprimis  venam  jugularem, 
aut  arteriam  temporalem  secare  oportet,  et  id,  ut 
sanguinis  unciae  quindecim  aut  \iginti,  pollente 
homine  satis  viribus,  ex  magno  orificio,  semel  et 
liberrime  fluat.  Hoc  ipso  facto,  vasa  cerebri,  ob 
vasorum  commercium,  optime  deplentur,  ut  cere¬ 
brum  ipsum  liberari  possit.  Quod  si  haec  vasa 
haud  incidere  possunt,  affecto  quoque  uno  plus 

altero 

altero  latere,  sanguis  e  vena  brachii,  lateris  sciliceti 
niiniis  affecti,  pleno  rivo  mitti  debet.  Tunc  tem-- 
poris  hirudines  aut  cucurbitulae,  fronti,  occipiti,, 
temporibusve  applicatae,  ubi  vires  rationem  aliami 
haud  bene  sinunt,  multum  quoque  juvant. 

Purgatio  Alvi. — Purgantia,  modo  si  maneatt 
facultas  devorandi,  sanguinem  scilicet,  ut  sub) 
Prophylaxi  jam  dictum  est,  e  capite  derivando,, 
in  paroxysmo  multum  opitulantur.  Optime) 
autem  convenit  submurias  Hydrargyri  cum  jalapa,, 
gambogia,  scammonia,  aut  colocynthide  conjunctus,, 
utpote  quae  et  alvum  plenissime  subducunt,  et  in¬ 
testina  admodum  stimulant,  ibique  sanguinemi 
plus  solito  derivant.  Amissa,  autem  devorandii 
facultate,  enemata  acriora  per  rectum  injici  de¬ 
bent. 

Frigoris  applicatio. — Caput  ad  cutem  tonderii 
debet,  et  spongia  aut  linteum  aqua  quam  frigi¬ 
dissima  madefactum  assidue  eo  applicandum  est  ;* 
aqua  frigida,  cum  aceto  aut  quibusdam  salibuss, 

mediis  mista,  et  capiti  ut  supra  admota,  plus  ad-i 

1 

huc  juvat. 

Vesicatoria. — Haec  quoque  post  sanguinis  se-- 
mei  saepiusve  detractionem,  toto  capiti,  pone  au-- 
res,  aut  occipiti  admota  fere  semper  multum  pro¬ 
sunt; 

sunt,  quippe  quae  cutem  ibi  loci  valde  irritant, 
eique  plus  sanguinis  alliciant,  atque  ita  ob  nexum 
partes  internas  inter  et  externas  intercedentem 
Vasa  cerebri  haud  parum  exonerant* 

